﻿ Ученици влязоха в ролята на социални работници в Банско - blagoevgrad.utre.bg
21 март 2018, 21:00 | blagoevgradutre
Кампанията бе по повод Световния ден на социалната работа
За първи път ученици от горните класове на училищата в Община Банско влязоха в ролята на социални работници в рамките на инициативата „Социален работник за един ден”. Кампанията бе организирана от Служба „Заведения за социални услуги” - Банско по повод Световният ден на социалната работа 20-ти март.
Тийнейджърите се запознаха с предоставяните социални услуги в общината, насочени към хората в неравностойно положение от всички възрастови групи. Те бяха изненадани от разнообразието на похвати и реална помощ, предоставяна от социалните институции. Първоначалното притеснение и страх отстъпиха място на живото детско любопитство - децата бяха впечатлени от работата с децата с увреждания в дневния център, от самостоятелността на живеещите хора в защитените жилища, от това, че хора с увреждания учат и работят, както всички останали. Те добиха представа за същността на работа на социалния работник, психолога, логопеда, специалния педагог, трудотерапевта и си тръгнаха със смесени емоции, но със сигурност по-информирани – както за работата на социалните работници, така и за необходимостта от по-голяма социална ангажираност на цялото общество.
децаБанскоуврежданиясоциални работници
Детски фестивал на изкуствата "Планински перли” започва в Банско
Деца с увреждания карат ски в Банско
Хотелиер от Банско получава приз от сираци за добротата си